Dragi dijaki,

**v sredo, 26. 9. 2018**, boste odšli na strokovne ekskurzije in se seznanili z delom institucij za otroke ter mladostnike s posebnimi potrebami. Vse štiri ekskurzije koordinira prof. Maja Krajnc.

**3. a bo odšel v DORNAVO in PTUJ**. Zbor bo ob 7.00 na parkirišču pri PGC (pri igrišču), odhod pa ob 7.15. Ogledali si boste **Zavod za usposabljanje, delo in varstvo dr. Marijana Borštnarja Dornava**. Po ogledu se boste odpeljali na Ptuj in si vzeli čas za malico ter druženje. Nato bo sledil voden ogled Ptuja. Predvidoma se boste v Ljubljano vrnili ob 15.30. Vaša spremljevalca bosta profesorici Lili Rupnik in Sinja Ožbolt.Cena ekskurzije je cena prevoza in 2 € za voden ogled.

**3. b bo odšel v PORTOROŽ in PIRAN.** Zbor bo ob 7.05 na Kardeljevi ploščadi 28 a – stavba B, pri vhodu–, odhod pa ob 7.20. Obiskali boste **Center za komunikacijo, sluh in govor Portorož**. Po obisku se boste sprehodili do Pirana in si vzeli čas za malico in druženje. Nato bo sledil vodeni ogled Pirana. Predvidoma se boste v Ljubljano vrnili ob 15.30. Vaši spremljevalki bosta profesorici Alenka Bobekin Bernarda Nemec. Cena ekskurzije je cena prevoza in cena ogleda (enota cena 50€ na skupino)

**3. c bo odšel v VIPAVO**. Zbor bo ob 7.30 na Kardeljevi ploščadi 28 a – stavba B –, odhod pa ob 7.40. Obiskali boste **Center za izobraževanje, rehabilitacijo in usposabljanje Vipava.** Predstavili vam bodo institucijo skupaj z ogledom prostorov, kjer poteka strokovno delo. Po obisku se boste odpeljale do Glavnega trga in preživele nekaj prostega časa, nato pa si z lokalnim vodičem ogledale Vipavo. Predvidoma se boste v Ljubljano vrnile ob 15.30. Vaša spremljevalca bosta profesorja Maja Krajnc in Barbara Pušenjak. Cena ekskurzije je cena prevoza in cena ogleda (enota cena 60€ na skupino)

**3. d bo odšel v Maribor**. Zbor bo ob 7.00 na parkirišču pri PGC (pri igrišču), odhod pa ob 7.15 Obiskali boste **Center za gluhe in naglušne Maribor.** Predstavili vam bodo institucijo skupaj z ogledom prostorov, kjer poteka strokovno delo. Po obisku si boste vzeli nekaj časa za malico in druženje, nato pa si z lokalnim vodičem ogledali Maribor. Predvidoma se boste v Ljubljano vrnile ob 15.30. Vaša spremljevalca bosta profesorja Renata Ribnika Oblak in Aleš Zobec. Cena ekskurzije je cena prevoza in 3 € za vodstvo.

Vsi ste odjavljeni od šolske malice. **Sami poskrbite za hrano in pijačo**.

Ne pozabite se **obleči vremenskim razmeram ustrezno in udobno**. V primeru napovedanega dežja vzemite s seboj dežnike.

**Na spletni strani šole** **spremljajte aktualna obvestila v zvezi z ekskurzijami**. Tisti, ki se ekskurzije ne boste udeležili, se morate od nje **odjaviti najkasneje 24 ur pred odhodom** – torej v torek, 25. septembra, ob 7.00. Svojo odsotnost sporočite razredniku. Če tega ne boste storili pravočasno, boste morali poravnati stroške prevoza.

Prihod/odhod z avtobusa izven Ljubljane morajo **pisno dovoliti vaši starši oz. skrbniki**. Prošnje pravočasno oddajte spremljevalcem.

Ekskurzija je **obvezna** za vse dijake 3. letnikov predšolske vzgoje.

**3. a : DORNAVA in PTUJ**

Spremljevalki: Lili Rupnik in Sinja Ožbolt

|  |  |
| --- | --- |
| 7.00 | Zbor na parkirišču pred PGC (ob igrišču s strani Dimičeve ulice) |
| 7.15 | Odhod |
| 9.00–11.30 | Zavod za usposabljanje, delo in varstvo dr. Marijana Borštnarja Dornava |
| 11.30-11.45 | Vožnja na Ptuj |
| 11.45–12.30 | Prosti čas (malica in druženje) |
| 12.30–14.00 | Voden ogled Ptuja |
| 14.00 | Odhod proti Ljubljani |
| 15.30 | Predvideni prihod v Ljubljano |

**3. b: PORTOROŽ in PIRAN**

Spremljevalki: Alenka Bobek in Bernarda Nemec

|  |  |
| --- | --- |
| 7.05 | Zbor pred stavbo B (pri vhodu) |
| 7.15 | Odhod |
| 9.00–11.30 | Center za komunikacijo, sluh in govor Portorož - CKSG |
| 11.30–12.30 | Sprehod do Pirana, prosto |
| 12.30–14.00 | Voden ogled Pirana |
| 14.00 | Odhod proti Ljubljani |
| 15.30 | Predvideni prihod v Ljubljano |

**3. c: VIPAVA**

Spremljevalca: Maja Krajnc in Barbara Pušenjak

|  |  |
| --- | --- |
| 7.30 | Zbor pred stavbo B (pri vhodu) |
| 7.40 | Odhod |
| 9.00–11.30 | Center za izobraževanje, rehabilitacijo in usposabljanje Vipava |
| 11.30–11.45 | Prevoz do Glavnega trga v Vipavi |
| 11.45–13.00 | Prosti čas (malica in druženje) |
| 13.00–14.30 | Vodeni ogled Vipave |
| 14.30 | Odhod proti Ljubljani |
| 15.30 | Predvideni prihod v Ljubljano |

**3. d: MARIBOR**

Spremljevalca: Renata Ribnikar Oblak in Aleš Zobec

|  |  |
| --- | --- |
| 7.00 | Zbor na parkirišču pred PGC (ob igrišču s strani Dimičeve) |
| 7.15 | Odhod |
| 9.00–11.00 | Center sluh in govor Maribor |
| 11.00–12.00 | Prosti čas (malica in druženje) |
| 12.00–13.30 | Vodeni ogled Maribora |
| 14.00 | Odhod proti Ljubljani |
| 15.30 | Predvideni prihod v Ljubljano |